Down (grófstvo)

Down (ír. Contae an Dúin) je jedno zo šiestich grófstiev ktoré tvoria Severné Írsko. Je pomenované podľa svojho sídelného mesta - Downpatrick. Prilieha k juhovýchodnému pobrežiu Lough Neagh. Grófstvo sa rozprestiera na ploche 2 448 km² a má okolo 531 665 obyvateľov. Je to tiež jedno z 32 tradičných írskych grófstiev a nachádza sa v provincii Ulster. Grófstvo sa tiež archaicky nazývalo Downshire. Hraničí s grófstvom Antrim na severe, s grófstvom Armagh, a s grófstvom Louth na juhozápade. Najväčšie mesto je Bangor na severovýchodnom pobreží. Na hraniciach Downu sa tiež nachádzajú mestá Newry, Lisburn a Belfast. Nachádza sa tu aj najjužnejší bod Severného Írska a najvýchodnejší bod Írska. Je to len jedno z dvoch grófstiev Írska, v ktorom dominujú protestanti. Tým druhým je grófstvo Antrim. Iné projekty Commons ponúka multimediálne súbory na tému Down (grófstvo) Zdroj Tento článok je čiastočný alebo úplný preklad článku County Down na anglickej Wikipédii.